ⴳⴰⵙⵜⵓⵏ ⴱⴰⵛⵍⴰⵕ

ⴳⴰⵙⵜⵓⵏ ⴱⴰⵛⵍⴰⵕ (27 ⵢⵓⵏⵢⵓ 1884 - 16 ⴽⵟⵓⴱⵕ 1962)ⵜⵉⵎⵃⴹⵉⵜ ⵏ ⴱⴰⵔⵉⵣ, ⴰⴷⴷⴰⴷ ⵓⵖⵔⵉⵎ du 9e arrondissement, registre des décès du 15 octobre au 18 décembre 1962, 9D 186., ⴷ ⵢⴰⵏ ⵓⴼⵍⵙⴰⴼ ⴰⴼⵕⴰⵏⵚⵉⵚ, ⴷ ⵉⵍⵍⴰ ⵎⴰⴷ ⵉⵜⵜⵉⵏⵉⵏ ⵏⵜⵜⴰⵏ ⴰⵢⴷ ⵉⴳⴰⵏ ⴰⵎⵓⴼⴰⵢ ⵏ ⵉⴼⵍⵙⴰⴼⵏ ⵉⵎⵥⵕⵓⵎⴰⵏⵏ, ⴷ ⴰⵡⴷ ⵏⵜⵜⴰ ⴰⴷ ⴳⵉⵙⵏ ⵉⴳⴰⵏ ⴰⵜⵔⴰⵔ ⴱⴰⵀⵔⴰ. ⴷ ⵉⴼⴽⴰ ⵜⵓⴳⴷⵜ ⵏ ⵉⵙⴳⴳⵯⴰⵙⵏ ⵏⵏⵙ  ⵉ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ, ⴷ ⵉⴼⴽⴰ ⴽⵉⴳⴰⵏ  ⴳ ⵢⵉⴳⵔ ⵏ ⵜⵙⵏⵓⵙⵙⵏⴰ, ⴷ ⴰⵔ ⵏⵏ ⵏⵜⵜⴰⴼⴰ ⵉⵔⵎⵎⵓⵙⵏ ⵏⵏⵙ ⴳ " ⵜⴰⴱⴱⴰⵢⴹⴰⵕⵜ ⵜⴰⵡⵙⵙⴰⵏⵜ/ⵜⴰⵙⵏⵓⵙⵙⵏⴰⵜ "ⴷ " ⵜⴰⴱⴱⴰⵢⵜ ⵜⴰⵡⵙⵙⴰⵏⵜ ", ⴷ " ⵜⴰⵏⴰⵖⵏⴰⵏⵜ / ⵜⴰⵖⵏⵏⴰⵏⵜ  ⵜⴰⵡⵙⵙⴰⵏⵜ ", ⴷ " ⴰⵎⵣⵔⵓⵢ ⴰⵏⴱⵕⵕⴰⵎ". ⴷ ⵓⵔ ⵏⵏ ⵉⵜⴰⵎ ⴰⵡⴷ ⵢⴰⵏ ⵉⵙ ⵔⴰⴷ ⵉⵙⴽⵔ ⵢⴰⵏ ⵓⴷⵍⵉⵙ ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ " ⵜⴰⵚⵍⴹⵉⵎⴰⵏⵜ ⵉ ⵜⴰⴽⴰⵜ ", ⵍⵍⵉ ⴳ ⴳⵉⵙ ⵉⵎⵎⵓⵜⵜⵉ ⵙⴳ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ ⴰⵔ ⵜⴰⵚⵍⴹⵉⵎⴰⵏⵜ.

ⵉⵍⵓⵍ ⴷ ⴳⴰⵙⵜⵓⵏ ⴱⴰⵛⵍⴰⵕ ⴳ ⵓⵙⴳⴳⵯⴰⵙ ⵏ 1884 ⴳ ⵜⵎⴷⵉⵏⵜ ⵏ (Bar - sur - Aube) ⴳ ⴼⵕⴰⵏⵚⴰ. ⵉⵣⵡⴰⵔ ⵙ ⵜⵡⵓⵔⵉ ⵏⵏⵙ ⴳ ⵓⵙⵉⵔⴰ ⵏ ⵜⵙⴰⵡⴰⵢⵜ ⵉⴳ ⴳⵉⵙ ⴰⵎⵙⵖⴰⵏ. ⴷ ⵉⵙⵎⴷ ⵏⵉⵜ ⵉ ⵜⵖⵔⵉ ⵏⵏⵙ ⴷ ⵢⴰⵎⵥ ⵏⵉⵜ ⴰⵙⵍⴽⵉⵏ ⵏ ⵜⵓⵙⵏⴰⴽⵜ ⴰⵙⴳⴳⵯⴰⵙ ⵏ 1912. ⵉⴱⴱⵉ ⵏⵉⵜ ⴷⴰⵖ ⵜⵉⵖⵔⵉ ⵏⵏⵙ, ⵉⴷⴷⵓ ⴰⴷ ⵉⴳ ⴰⵙⵔⴷⴰⵙ ⴰⵢⵢⵓⵙⴰⵏ ⵃⵎⴰ ⴰⴷ ⵢⴰⵡⵙ ⵉ ⵓⵡⴰⵏⴽ ⵏⵏⵙ ⴳ ⵢⵉⵎⵏⵖⵉ ⴰⵎⴰⴹⵍⴰⵏ ⴰⵎⵣⵡⴰⵔⵓ. ⴷ ⵉⵖⵔⴰ ⴰⵡⴷ ⴳ ⵓⵙⵉⵏⴰⵏ ⵏ ⵓⴹⵡⵡⴰⵕ ⵏⵏⵙ ⵜⴰⵙⵏⴳⴰⵎⴰ ⴷ ⵜⴽⵔⵓⵔⴰ ⴷ ⴰⵡⴷ ⵜⴰⴼⵍⵙⴰⴼⵜ. ⵢⵓⵎⵥ ⵏⵉⵜ ⴷⵓⴽⵜⵓⵔⴰ ⵏⵏⵙ ⴳ ⵜⵙⵏⴳⴰⵎⴰ ⴳ ⵓⵙⴳⴳⵯⴰⵙ ⵏ 1927. ⴷ ⵉⴷⴷⵓ ⵏⵉⵜ ⴰⴷ ⵉⴳ ⴰⵙⵍⵎⴰⴷ ⵏ ⵜⴼⵍⵙⴰⴼⵜ ⵏ ⵓⵎⵣⵔⵓⵢ ⵏ ⵜⵎⴰⵙⵙⴰⵏⵉⵏ ⴳ ⵜⵙⴷⴰⵡⵉⵜ ⵏ ⴷⵉⴳⵓⵏ ⴷ ⵙⵙⵓⵔⴱⵓⵏ .ⵢⵉⵍⵉ ⵖⵓⵔⵙ ⵢⴰⵏ ⵡⴰⵔⵔⴰⵡ  ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ ⵚⵓⵥⴰⵏ ⴱⴰⵛⵍⴰⵕ.
 ⵜⴰⵥⵕⵓⵎⴰⵏⵜ ⵏ ⴱⴰⵛⵍⴰⵕ ⴷ ⵓⵎⵓⵜⵜⵉ ⵙⴳ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ ⴰⵔ ⵜⴰⴼⵍⵙⴰⴼⵜ ⵏ ⵓⵖⵓⴷⵓ ⴷ ⵜⵥⵓⵕⵉ  

ⵜⴰⵡⵏⴳⵉⵎⵜ ⵜⴰⵎⵇⵇⵔⴰⵏⵜ ⴳ ⵜⵥⵕⵓⵎⴰⵏⵜ ⵎⴽⵍⵍⵉ ⵙ ⵜⵜ ⵢⵓⴼⴰ ⴰⴷⵎⵓⵏⴷ ⵀⵓⵡⵙⵔⵍ, ⵜⴳⴰ ⵜⴰⵡⴷⵙⴰⵏⵜ ⵏ ⵓⴼⵔⴰⴽ, ⵜⴳⴰ ⵎⴰⵙ ⴷ ⴰⴼⵔⴰⴽ ⴰⵔ ⵉⵜⵜⵡⴰⴷⵙ ⵙ ⵢⵉⵎⵔⵙⵉ, ⴷ ⵓⵢⴰⴷ ⴰⵔ ⵉⵜⵜⵙⴷⴷⵉⴷ ⴰⵙⵎⵉⵍ ⵏ ⵓⵔ ⵉⵍⵍⵉ ⴽⵔⴰ ⵏ ⵢⵉⵎⵔⵙⵉ ⴱⵍⴰ ⴽⵔⴰ ⵏ ⵢⵉⵎⴰⵏ, ⴷ ⵎⴽⵍⵍⵉ ⵙ ⴰⵔ ⴷⴰⵖ ⵉⵜⵜⵙⴷⴷⵉⴷ ⵓⵖⴰⵡⴰⵙ ⴰⵎⵥⵕⵓⵎⴰⵏ ⵖⴼ ⴰⴷ ⵢⴰⴳⵯⵉ ⵓⵙⵍⵍⴰⴱ ⵖⴼ ⵎⴰⴷ ⵉⵣⵍⵉⵏ ⵙ ⵜⵉⵍⴰⵡⵜ ⵜⴰⵙⴳⵓⵎⴰⵏⵜ ⴷ ⴰⴷ ⵓⵔ ⵜⵣⵔⵉ ⵉⵡⵜⵜⴰ ⵏ ⵜⵔⵉⵎⵜ ⵜⴰⵎⵣⴷⴰⴳⵜ < ⵜⴰⵏⴽⴽⵉⵏⵜ  >, ⴷ ⴷⴰ  ⵉⵜⵜⵙⴷⴷⵉⴷ  ⵎⴰⵙ ⴷ ⴰⵔⴱⵓⵔⵣ  ⵏ ⵢⵉⵎⵔⵙⵉ  ⵏ ⵜⵓⵙⵙⵏⴰ ⵉⴳⴰ ⵉⵎⵔⵙⵉ ⴰⵡⵙⵙⴰⵏ ⴰⵏⵉⵍⴰⵡ ⴰⵙⵔⵉⵎⴰⵏ ⴷ ⵓⵏⴰⵎⵓⵏ, ⴷ ⵉⴳⴰ ⵖⴰⵙ ⴰⴼⵔⴰⴽ ⴰⵏⵏⵣⵔⵉ, ⴷ  ⵎⴰⵙ ⴷ ⵉⵎⵔⵙⵉ ⵏ ⵜⵓⵙⵙⵏⴰ ⵉⴳⴰ ⴰⵙⵉⵎⴰⵏ ⵖⴼ ⵜⵔⵉⵎⵜ ⴷ ⵜⵓⵙⵙⵏⴰ ⵜⴰⵎⵥⵍⴰⵢⵜ ⵜⴰⴼⵔⴳⴰⵎⴰ. ⵎⴰⵛⴰ ⵜⴰⵥⵕⴰⵎⵓⵏⵜ ⵏ ⴱⴰⵛⵍⴰⵕ ⵙⵍⴰⵡⴰⵏ ⴰⴽⴽⵯ ⴳ ⵜⵖⵔⵉ ⵏⵏⵙ ⵉ ⵓⵎⴰⵔⵓⵔ ⴰⵎⴷⵢⴰⵣ (ⵜⵉⴽⵍⵉⵜ ⵜⵉⵙ ⵙⵏⴰⵜ ⴳ ⵜⵓⴷⵔⵜ ⵏⵏⵙ) ⵓⵔ ⵜⴳⵉ ⵜⴰⵎⵉⴷⵔⴰⵙⵜ ⴰⵔ ⴰⴽⴽⵯ ⵎⴽⴰⴷ, ⴷ ⵏⵜⵜⴰ ⵉⴳⴰ ⴰⵎⴱⴰⵍⵉⵙ ⵏ ⵜⵥⵕⵓⵎⴰⵏⵜ ⵜⴰⵡⵔⴳⵍⴰⵏⵜ/ ⵜⴰⴱⵍⴷⵉⵜ ⴰ, ⴷ ⴰⵔ ⵉⵥⵕⵕⴰ ⵉⵙ ⵜⵍⵍⴰ ⵢⴰⵜ ⵜⵉⵍⴰⵡⵜ ⵜⴰⵎⵙⵖⴰⵔⵓⵜ ⵍⵍⵉ ⵉⵟⵟⴰⴼⵏ ⵜⵉⴼⴰⴷⵉⵡⵉⵏ ⵜⵉⵎⵙⵖⵓⵔⴰⵜⵉⵏ ⵍⵍⵉ ⵉⵙⵜⵡⴰⵏ ⵉ ⵜⵖⵔⵉ ⵏ ⵉⵙⵍⴳⴰⵏⵏ ⵏ ⵜⵎⴰⵙⵙⴰⵏⵜ. ⴷ ⵎⴰⵙ ⴱⴰⵀⵔⴰ ⵉⵜⵜⵢⵓⵙⵙⴰⵏ ⴱⴰⵛⵍⴰⵕ ⵉⴳⴰ ⵜ ⴰⵎⴳⴰⵔ ⵏⵏⵙ ⵍⵍⵉ ⵉⴳⴰⵏ ⵉⵍⴻⵍⵍⵉ ⵏⵏⵉ ⵓⵔ ⵜⴽⵔⵉⴼ ⴰⵡⴷ ⵢⴰⵜ ⴳ ⵓⵙⵜⴰⵢ ⵏ ⵉⵎⵔⵙⵉⵜⵏ ⵏⵏⵙ ⵏⵖ ⴷ ⴰⵙⵎⴽⵍ ⵏⵏⵙ. ⴷ ⴹⴰⵕⵜ ⵎⴰⵙ ⵜ ⵢⵉⵡⵉ ⴳ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ ⴳ ⵓⴳⵣⵣⵓⵎ ⴰⵎⵣⵡⴰⵔⵓ ⵏ ⵜⵓⴷⵔⵜ ⵏⵏⵙ,  ⴷ ⵏⵥⵕⴰ ⵜ ⵉⵙⵏⴼⵍ ⵙ ⵜⵖⵔⵉ ⵏ " ⴰⵙⵓⴳⵏ/ⴰⵙⵖⴰⵍ ⴰⵎⴷⵢⴰⵣ " ⴷ " ⵜⴼⵍⵙⴰⴼⵜ ⵏ ⵓⵖⵓⴷⵓ ⴷ ⵜⵥⵓⵕⵉ, ⴷ ⵉⵙⵙⵏⵜⵉ ⵜⵜ ⴷ (ⵜⵉⵚⵍⴹⵉⵎⴰⵏⵜ ⵉ ⵜⴰⴽⴰⵜ) ⴰⵙⴳⴳⵯⴰⵙ ⵏ 1937,  ⴷ ⵙ (ⴰⵎⴰⵏ ⴷ ⵜⵡⴰⵔⴳⵉⵡⵉⵏ) ⴰⵙⴳⴳⵯⴰⵙ ⵏ 1941 , ⴷ  ⵉⵡⴰⵍⴰ ⵜ ⵉⴷ ( ⴰⴹⵓ ⴷ ⵜⵉⵎⵥⵕⴰ ) ⴷ ⵓⵎⴳⴳⴰⵔⵓ ⵏⵏⵙ (ⵜⴰⵎⴷⵢⴰⵣⵜ ⵏ ⵜⵡⴰⵔⴳⵉⵡⵉⵏ ⵏ ⵢⵉⵡⵉⵣ) ⴳ 1960. ⴷ ⵢⵉⵎⵔⵙⵉ ⵍⵍⵉ ⵖⵓⵔⵙ ⵉⴳⴰⵏ ⴰⵎⵇⵇⵔⴰⵏ ⴳ ⵓⴳⵣⵣⵓⵎ ⵡⵉⵙ ⵙⵉⵏ ⴳ ⵜⵓⴷⵔⵜ ⵏⵏⵙ ⵉⴳⴰ ⵜ ⵜⴰⵙⵡⴰⵔⴳⵉⵜ/ ⴰⵙⵖⴰⵍ ⴷ ⴰⴷ ⵉⵙⴽⵔ ⵜⴰⵎⵡⴰⵔⴳⵉⵜ ⴹⴰⵕⵜ ⵎⴰⵙ ⵜ ⵉⵏⵏ ⵉⴽⴽⴰ ⵓⵏⵍⵍⵉ, ⴷ ⴰⵔ ⵉⵜⵜⵍⵍⵉ ⴰⴱⴰⵛ ⴰⴷ ⵉⴽⵔ ⵜⵉⵖⵔⵉ ⵜⴰⴼⵍⵙⴰⴼⵜ ⵜⴰⵖⵣⵓⵔⴰⵏⵜ ⵉ ⵓⵙⵏⴼⵍⵓⵍ ⴰⵎⴷⵢⴰⵣ, ⴷ ⵉⵙⵟⵡⵟⵄ ⴰⵛⴽⵓ ⵓⵔ ⴷⴰ ⵉⵜⵜⵉⵏⵣⵉ ⵉ ⵓⵎⵢⴰⵡⴰⴹ ⴷ ⵜⴳⴳⴰⵍⵉⵏ ⵍⵍⵉ ⵉⵙⴽⴰⵔⵏ ⵜⵓⵙⵙⵏⴰ ⵓⵔ ⴷ ⵜⴰⵍⵍⵉ ⵜⵜ ⵉⵜⵜⴰⴼⴰⵏ. ⴷ ⵢⵉⴳⵔ ⵍⵍⵉ ⵙ ⵉⵔⴰ ⴱⴰⵛⵍⴰⵕ ⴰⴷ ⴳⵉⵙ ⵉⵥⵕ ⵜⴰⴳⴰⵍⵍⵉⵏ ⴰⵏⵏ ⴰⴷ ⴳⵉⵙ ⵜⵙⵡⵓⵔⵉ  ⵉⴳⴰ ⵜ ⵜⴰⵎⴷⵢⴰⵣⵜ. ⵙⴳ ⵜⵎⵏⵜⵉⵍⵉⵏ ⵍⵍⵉ ⴰⵖ ⵢⵓⵊⵊⴰⵏ ⴰⴷ ⵜⵜ ⵏⴰⵡⵉ ⴳ ⵜⴼⵍⵙⴰⴼⵜ ⵏ ⴱⴰⵛⵍⴰⵕ ⵉⴳⴰ ⵜⵜ ⴰⴽⴰⵎⴷ ⵏⵏⵙ ⵙ ⵓⵙⵏⴼⵍⵓⵍ ⴰⵎⴷⵢⴰⵣ ⴷ ⵓⵖⵓⴷⵓ ⵙ ⵓⵎⴰⵜⴰ. ⴷ ⵓⵢⴰⵏⵏ ⴰⵔ ⵜ ⵉⵏⵏ ⵏⵜⵜⴰⴼⴰ ⴳ ⵓⴷⵍⵉⵙ ⵏⵏⵙ (ⵜⴰⵎⴷⵢⴰⵣⵜ ⵏ ⵜⵡⴰⵔⴳⵉⵡⵉⵏ ⵏ ⵢⵉⵡⵉⵣ) ⵉⴳⴰ ⵢⴰⵏ ⵓⴷⵍⵉⵙ ⵍⵍⵉ ⴳ ⴳⵉⵙ ⵉⵖⵔⴰ ⵉ ⵓⴼⴼⵔⵜⵍ ⵙⴳ ⵉⵙⴽⵔⴰⴼ ⵍⵍⵉ ⴰⵏⵖ ⵓⵔ ⵉⵜⵜⴰⴷⵊⵉⵏ ⴰⴷ ⵏⵎⴹⵉ ⴰⵙⵏⴼⵍⵓⵍ ⵙ ⵓⵎⴰⵜⴰ ⴷ ⵓⵎⴷⵢⴰⵣ ⵙ ⵓⵙⵍⵉⴳ, ⴷ ⴱⴰⵛⵍⴰⵕ ⵖⵉⴷ ⴰⵔ ⴽⵓⵍⵍⵓ ⵉⵣⵣⵔⴰⵢ ⵜⵉⵥⵉⵕⵉⵏ  ⵏ ⵜⵚⵍⴹⵉⵎⴰⵏⵜ ⵉ ⵜⵙⴽⵍⴰ ⴷ ⵜⵥⵉⵕⵉⵏ ⵏ ⵜⵓⵚⴽⵉⵡⵜ ⴷ ⵎⴰⵙ ⵜⵜ ⵉⴷ ⵉⵡⴰⵍⴰⵏ. ⴷ ⴰⵡⴷ ⴳ ⵓⴷⵍⵉⵙ ⴰⴷ ⵉⵏⵥⵕ ⴳⵉⵙ ⵜⵓⵔⵣⴰ ⵙ ⵓⵙⵏⴼⵍⵓⵍ ⴷ ⵓⵙⵏⵓⵍⴼⵓ , ⴰⵎⴰⴷⴷⴰⵔ ⵍⵍⵉ ⵉⵖⵏⵙⵏ ⵎⴳⴰⵍ ⵏ ⵢⵉⴹⵚ ⵏ ⵓⵎⴰⴹⴰⵍ ⴷ ⵎⴳⴰⵍ ⵏ ⵜⴰⵜⵜⵓⵜ ⵏⵏⵙ. " ⵏⴽⴽⵏⵉ ⵏⴷⴷⵔ ⴳ ⵢⴰⵏ ⵓⵎⴰⴹⴰⵍ ⵉⴳⵏⵏ ⴷ ⵉⵅⵚⵚⴰ ⴰⵏⵖ ⴰⴷ ⵜ ⵉⴷ ⵏⵙⵎⵎⴰⵜⵜⵉ ⵙ ⵓⵎⵙⴰⵡⴰⵍ ⴷ ⵡⵢⵢⴰⴹ, ⴷ ⵓⵙⵎⴰⵜⵜⵉ ⵏ ⵓⵎⴰⴹⴰⵍ ⵉⴳⴰ ⵖⴰⵙ ⵜⴰⵣⵓⵍⵜ ⵏ ⵜⵉⵍⵍⵉⵜ ⴰⴱⴰⵛ ⴰⴷ ⵏⵉⵍⵉ ⴷ ⵏⵙⵡⵓⵔⵉ ⴷ ⵏⵛⴰⴱⴱⴰ, ⴷ ⵏⵙⵏⵓⵍⴼⵓ, ⴷ ⴰⴷ ⵏⵙⵏⴼⵍⵓⵍ  ⴷ ⵓⵍⴰ ⵏⵙⵍⵍⵡⵓ".

 ⵉⴳⵉⵜⵏ ⵏⵏⵙ 

 ⴳ ⵢⵉⴳⵔ ⵏ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵜ  :
 ⴰⵏⵍⵉ ⴰⵎⴰⵙⵙⴰⵏ ⴰⵎⴰⵢⵏⵓ (Le Nouvel Esprit scientifique)  1934.
 ⴰⵙⵎⵓⵜⵜⴳ ⵏ ⵓⵏⵍⵉ ⴰⵎⴰⵙⵙⴰⵏ (La Formation de l'esprit scientifique) - 1938.
 ⵜⴰⵎⵏⵍⵍⵉⵜ ⵜⵓⵙⵏⵉⵙⵜ (Le Rationalisme appliqué) - 1949 
 ⵜⴰⵏⴳⴰⵡⵉⵜ ⵜⴰⵎⵏⵍⵍⵉⵜ (Le Matérialisme rationnel) - 1953
 ⴳ ⵢⵉⴳⵔ ⵏ ⵜⵎⴷⵢⴰⵣⵜ  :
 ⵜⴰⵚⵍⴹⵉⵎⴰⵏⵜ ⵏ ⵜⴰⴽⴰⵜ (La Psychanalyse du feu) - 1938 .
 ⴰⵎⴰⵏ ⴷ ⵜⵡⴰⵔⴳⵉⵡⵉⵏ (L'Eau et les rêves) - 1942 .
 ⴰⴹⵓ ⴷ ⵜⵎⵥⵕⴰ (L'Air et les songes) - 1943 .
 ⴰⴽⴰⵍ ⴷ ⵜⵡⴰⵔⴳⵉⵡⵉⵏ ⵏ ⵡⴰⵇⵇⴰⵙ (La Terre et les rêveries de la volonté) - 1948 .
 ⴰⴽⴰⵍ  ⴷ ⵜⵡⴰⵔⴳⵉⵡⵉⵏ ⵏ ⵓⵙⵓⵏⴼⵓ (La Terre et les rêveries du repos) - 1948 .
 ⵜⵉⵥⵉⵍⵉⵏ  ⵏ ⵓⴷⵖⴰⵔ (La Poétique de l'espace) - 1957.
 ⵜⴰⵎⴷⵢⴰⵣⵜ ⵏ ⵜⵡⴰⵔⴳⵉⵡⵉⵏ ⵏ ⵢⵉⵡⵉⵣ (La Poétique de la rêverie) - 1960.

 ⵉⵡⴰⵍⵉⵡⵏ ⵏⵏⵙ 

 ⴰⵎⵣⵔⵓⵢ ⵏ ⵜⵎⴰⵙⵙⴰⵏⵜ ⵉⴳⴰ ⴰⵎⵣⵔⵓⵢ ⵏ ⵜⵣⴳⵍⵉⵏ ⵏ ⵜⵎⴰⵙⵙⴰⵏⵜ .
 ⵜⵉⵥⵉⵕⵜ ⵏⵜⵜⴰⵜ ⴰⴷ ⵉⴳⴰⵏ ⵜⵉⵔⵉⵎⵜ ⵍⵍⵉ ⴳ ⴷⴰ ⵜⴻⵜⵜⵍⵎⴰⴷ ⵙⴳ ⵢⵉⵖⴼ ⵏⵏⵙ.
 ⵜⵉⵔⵉⵎⵜ ⵜⴰⵎⵙⵙⴰⵏⵜ ⵜⴳⴰ ⵖⴰⵔ ⵜⵉⵙⵏⵙⵉ ⵏ ⵓⵏⵍⵍⵉ .
 ⵜⵓⵥⵥⵍⴰ ⵓⵔ ⵜⵟⵟⴰⴼ ⴰⵎⵣⵔⵓⵢ .
 ⵜⵉⴳⵎⵎⵉ ⵜⴳⴰ ⵜⴰⴼⴽⴽⴰ ⴷ ⵢⵉⵎⴰⵏ .
 ⵓⵔ ⵜⵍⵍⵉ ⴽⵔⴰ ⵏ ⵜⵎⴰⵙⵙⴰⵏⵜ ⴱⵍⴰ ⵜⵓⵔⴷⴰⵡⵉⵏ, ⴷ ⵜⵓⵔⴷⴰⵡⵉⵏ ⴰⴷ ⴰⵢⴷ ⵉⴳⴰⵏ ⴰⵙⵖⵓⵏ ⵍⵍⵉ ⵉⵙⵜⴰⵡⵀⵎⵎⴰⵏ ⴳⵔ ⵜⵥⵕⵉ ⴷ ⵜⵔⵉⵎⵜ .

 ⵥⵕ ⵓⴳⴳⴰⵔ 

 ⴼⵔⵉⴷⵉⵔⵉⴽ ⵏⵉⵜⵛⴰ
 ⴽⴰⵔⵍ ⵎⴰⵔⴽⵙ
 ⴱⵉⵔⵜⵔⴰⵏⴷ ⵕⵓⵚⵍ
 ⵙⵉⴳⵎⵓⵏⴷ ⴼⵔⵓⵢⴷ

 ⵉⵙⴰⵖⵓⵍⵏ